ব্রেকডাউন: ইন ইয়র হাউজ
ইন ইয়র হাউজ (এছাড়াও ব্রেকডাউন: ইন ইয়র হাউজ অথবা ইন ইয়র হাউজ ২৪ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত চতুর্বিংশ অনুষ্ঠান ছিল। এই অনুষ্ঠানটি ১৯৯৮ সালের ২৭শে সেপ্টেম্বর তারিখে কানাডার অন্টারিওয়ের হ্যামিল্টনের কোপস কলিসিয়ামে অনুষ্ঠিত হয়েছে। প্রাক-প্রদর্শনে তিনটিসহ মূল অনুষ্ঠান মিলিয়ে সর্বমোট বারোটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে কেইন ডাব্লিউডাব্লিউএফ চ্যাম্পিয়নশিপ ম্যাচে দি আন্ডারটেকারকে পরাজিত করেছে। অন্যান্য শীর্ষস্থানীয় ম্যাচে, ডি-জেনারেশন এক্স ছয় জনের ট্যাগ টিম ম্যাচে জেফ জ্যারেট ও সাউদার্ন জাস্টিসকে এবং ট্রিপল থ্রেট ম্যাচে দ্য রক কেন শ্যামরক ও ম্যানকাইন্ডকে পিনফলের মাধ্যমে পরাজিত করেছে।